FINNOMENA Market Alert: ตลาดหุ้นฮ่องกงปรับตัวลงแรง 3% หลังพบผู้เสียชีวิตรายแรกในรอบ 6 เดือน - FINNOMENA
เช้าวันนี้ (21 พ.ย.) ตลาดหุ้นฮ่องกงปรับตัวลง 3% นำโดยหุ้น JD.com -6.15% Meituan -5.92% และ Alibaba -5.00% หลังพบผู้เสียชีวิตจาก Covid-19 รายแรก ในรอบ 6 เดือน
21 พ.ย. 2565

เช้าวันนี้ (21 พ.ย.) ตลาดหุ้นฮ่องกงปรับตัวลง 3% นำโดยหุ้น JD.com -6.15% Meituan -5.92% และ Alibaba -5.00% หลังพบผู้เสียชีวิตจาก Covid-19 รายแรก ในรอบ 6 เดือน ท่ามกลางการรายงานผู้ติดเชื้อรายใหม่กว่า 24,215 คนในวันอาทิตย์ที่ผ่านมา ทำให้ตลาดกังวลต่อท่าทีของรัฐบาลจีน ที่อาจกลับมาเข้มงวดกับมาตราการ Covid-Zero อีกครั้ง เพราะผู้สูงอายุในประเทศจีนมีอัตราการฉีดวัคซีนครบเพียงแค่ 60% เท่านั้น
ขณะที่ธนาคารกลางจีน (PBOC) มีมติคงอัตราดอกเบี้ย LPR 1 ปี กับ 5 ปี ไว้ที่ 3.65% กับ 4.30% ตามลำดับ และส่งสัญญาณความกังวลเรื่องเงินเฟ้อที่อาจสูงขึ้นในอนาคต จากมาตรการกระตุ้นเศรษฐกิจที่เกิดขึ้นในช่วงที่ผ่านมา จึงทำให้ทำการลดอัตราดอกเบี้ยทำได้ยาก
FINNOMENA Investment Team มองว่าความผันผวนในตลาดหุ้นฮ่องกงยังคงมีอย่างต่อเนื่อง แต่ได้รับปัจจัยเชิงบวกจากการพูดคุยของผู้นำของสหรัฐฯและจีนในการประชุมในช่วงสัปดาห์ที่ผ่านมา รวมถึงการผ่อนคลายมาตรการควบคุม Covid-19 ถึงแม้ว่าผู้ติดเชื้อในประเทศจีนยังคงปรับตัวเพิ่มขึ้น และอาจจะทำให้อาจมีการกลับมาเข้มงวดมากขึ้นหากไม่สามารถควบคุมการระบาดได้
อย่างไรก็ตาม ข่าวดีจากการเข้ามากระตุ้นภาคอสังหาริมทรัพย์ของจีน รวมถึง Valuation ของหุ้นจีนหลาย ๆ ดัชนีอยู่ในระดับที่ถูก โดยเฉพาะในดัชนี Hang Seng Index ที่อยู่ในระดับ Deep Discount แต่จากสถิติในอดีตมักเป็นจุดสะสมที่ให้ผลตอบแทนที่ดีในระยะยาว จึงแนะนำทยอยสะสม กองทุนหุ้นจีนต่าง ๆ ซึ่งมักมีค่า Correlation กับดัชนี Hang Seng อาทิ K-CHINA-A(A), P-CGREEN ในลักษณะการลงทุนระยะยาว ที่เน้นพิจารณาจากปัจจัยเชิงมูลค่า
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: